sprinkler repair Archives - BestYard.com
Posts Tagged: sprinkler repair Simple Tips to Check the Efficiency of Your Sprinkler System Nampo: Ou trekkers hul passie, sê tweeling | Netwerk24
Nampo: Ou trekkers hul passie, sê tweeling
Deur Alet van der Walt 14 Mei 2019 12:06
Die nostalgiese klanke van Lister-enjins en stokou trekkers by die Engen-museum op Nampo in Bothaville laat besoekers toustaan vir ’n foto langs een van dié ou werktuie.
Die tweelingbroers Johann en Jaco Gouws is al sedert 2012 op Nampo in die Vrystaat waar hulle jaarliks hul versameling Massey Ferguson-trekkers uitstal.
“Ons het by Elliot grootgeword en ek het op die Massey Ferguson 35 leer bestuur,” sê Johann.
Johann en Jaco se passie is ou trekkers en onlangs het die enjin-gogga hulle ook gebyt.
Hulle het ’n versameling ou enjins, van Listers tot ’n Senator, asook enjins wat vroeër jare deur Vetsak en Boerebenodigdhede vervaardig is om water op plase te pomp.
Johann Gouws, agter, en sy tweelingbroer, Jaco, op die Massey Ferguson 35 waarmee hulle grootgeword het. Foto: Alet van der Walt
Die ou enjins is darem makliker om te vervoer, sê Johann.
Die Massey Ferguson 35 waarop hulle leer bestuur het, is al 6 000 km deur die land vervoer waar dit op skoue uitgestal word. Dié trekkertjie is onlangs aangewys as die beste ongerestoureerde trekker, vertel Johann.
“Hulle is nog volop op plase,” sê hy.
Die broers het ook ’n Farmall-trekker wat aan hul oupa behoort het.
“Die Farmall-trekkers het ’n letter-reeks gehad,” sê Johann.
Johann en Jaco Gouws by ’n Farmall-trekker op Nampo. Die trekker het aan die broers se oupa behoort. Foto: Alet van der Walt
“Dit het van A tot M geloop en is in 1939 die eerste keer na Suid-Afrika ingevoer.
“Dit is net jammer baie ou waterenjins het op skrootwerwe beland, want deesdae is daar ’n groot belangstelling in die ou enjins en heelwat versamelaars restoureer dié werktuie.”
Johann sê die enjins is meestal gebruik om water te pomp en soms ook om krag op te wek.
Hy sê mense moet die enjins bewaar vir die nageslag.
Hy is die sekretaris van die Noordwes-veteraantrekker-en-enjinklub en kan op 082 417 3583 gebel word as mense weet van werktuie wat hulle graag sou wou bewaar.
Meer oor: Vrystaat | Bothaville | Nampo | Nampo-Oesdag | Trekkers
KYK: 9 000 vroegoggend deur Nampo se hekke
Nampo ‘beste platform om boere, handelaars by mekaar te bring’